外傭擔遮抱女童過馬路+拎電話視像 網民斥危險:跌都無手撐地下
不少在職父母忙於「搵食」,都會將照顧子女責任交託外傭,不過日前有途人目睹有外傭抱着幼童過馬路時,不只要撐起雨傘,還拿着電話玩視像,覺得對方舉動危險故貼出圖片,希望對方僱主若看到帖文,可以提醒外傭注意安全。有網民批評外傭「唔識死」,「仆都無手撐住地下啦」;亦有留言指大部份外傭安全意識較為薄弱,「好大部份都機不離手」,認為樓主應即時上前提醒,而非事後公審。
有途人於本周二(4月23日)在faceook群組「
」上傳2張圖片,呼籲家長留意「如果係你嘅工人,溫馨提示佢落大雨過馬路,唔好抱住個小朋友玩視像」。如圖所示,圖中外傭左邊膊頭揹着女童書包,左手抱着女童兼撐起雨傘,右手則拿着電話和1名男子視像,正在走過馬路。
帖文引來不少網民直斥危險,「一心三用,係咪以為自己係超人?」、「真係黐線,唔識死」、「仆都無手撐住地下啦」、「咁樣都得,一定要畀Warning letter(警告信)」。亦有留言覺得若真的緊張小朋友安全,應即時提醒對方,而非事後公審,「我真係會走上前話佢」、「直接同工人講嘛,即時提醒好啲」。
有人就指出部份外傭安全意識較為薄弱,「機不離手」、「我見好多工人姐姐帶住個小朋友去公園玩,由得個小朋友周圍走,佢就自己好舒服坐喺度玩手機,個小朋友走咗去第二度佢都可以唔知」,又疑惑「唔明點解佢哋無時無刻做緊咩都要開視像」。
(FB「聘請工人姐姐關注組」)